title: 2005/965/EB: 2005 m. gegužės 26 d.  Sprendimas Nr. 203, iš dalies keičiantis  1998 m. birželio 11 d.  Sprendimą Nr. 170 dėl 1972 m. Tarybos reglamento (EEB) Nr. 574/72 94 straipsnio 4 dalyje ir 95 straipsnio 4 dalyje numatytų sąrašų parengimo Tekstas svarbus EEE ir ES-Šveicarijos susitarimui

text:
31.12.2005

               LT

               Europos Sąjungos oficialusis leidinys

               L 349/27

      SPRENDIMAS Nr. 203
   2005 m. gegužės 26 d.
   iš dalies keičiantis 1998 m. birželio 11 d. Sprendimą Nr. 170 dėl 1972 m. Tarybos reglamento (EEB) Nr. 574/72 94 straipsnio 4 dalyje ir 95 straipsnio 4 dalyje numatytų sąrašų parengimo
   (Tekstas svarbus EEE ir ES-Šveicarijos susitarimui)
   (2005/965/EB)
   DARBUOTOJŲ MIGRANTŲ SOCIALINĖS APSAUGOS ADMINISTRACINĖ KOMISIJA,
   atsižvelgdama į 1971 m. birželio 14 d. Tarybos reglamento (EEB) Nr. 1408/71 „Dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimų nariams, judantiems Bendrijoje“ (1) 81 straipsnio a punktą, pagal kurį ji privalo nagrinėti visus administracinius klausimus, kylančius dėl Reglamento (EEB) Nr. 1408/71 ir vėliau priimtų reglamentų,
   atsižvelgdama į minėto Reglamento (EEB) Nr. 1408/71 36 straipsnio 2 dalį,
   atsižvelgdama į Tarybos reglamento (EEB) Nr. 574/72 17 straipsnio 1–4 dalis, 29 straipsnio 1–3 dalis, 30 straipsnio 1 ir 3 dalis, 94 straipsnio 4 ir 5 dalis, 95 straipsnio 4 ir 5 dalis ir 102 straipsnio 2 dalį (2),
   atsižvelgdama į Sprendimą Nr. 170 (3), iš dalies pakeistą Sprendimu Nr. 185 (4),
   kadangi:

               (1)

               Europos sveikatos draudimo kortelės, kurios galiojimo laikas gali būti gerokai ilgesnis nei prieš tai buvusios E 111 formos pažymos, įvedimas kelia sunkumų rengiant pagal Sprendime Nr. 170 nustatytas taisykles sąrašus, numatytus Reglamento (EEB) Nr. 574/72 94 straipsnio 4 dalyje ir 95 straipsnio 4 dalyje.

               (2)

               Siekiant užtikrinti, kad darbuotojo (dirbančiojo arba savarankiškai dirbančiojo) šeimos nariai arba pensininkas ir (arba) jo šeimos nariai, persikėlę gyventi į kitą, ne į kompetentingąją, valstybę, galėtų visapusiškai naudotis teisėmis, kurios jiems suteikiamos Reglamentu (EEB) Nr. 1408/71, E 109 ir E 121 formos pažymose įrašyta data automatiškai turi būti viršesnė nei teisių galiojimo pabaigos data, įrašyta jiems išduotose E 106 bei E 112 formos pažymose, Europos sveikatos draudimo kortelėje arba naujo modelio E 111 ir E 128 formos pažymose.

               (3)

               Siekiant išvengti to, kad kompetentingoji įstaiga mokėtų du kartus (mokėtų vienkartinę išmoką ir padengtų faktines išlaidas), reikia numatyti procedūras, neleidžiančias darbuotojo (dirbančiojo arba savarankiškai dirbančiojo) šeimos nariams, pensininkui ir (arba) jo šeimos nariams, persikėlusiems gyventi į kitą valstybę narę, toliau naudoti kompetentingosios įstaigos išduota Europos sveikatos draudimo kortele nuo pirmos dienos, nuo kurios turi būti skaičiuojamos vienkartinės išmokos.

               (4)

               Reikia taip pat numatyti procedūras, leisiančias išvengti to, kad darbuotojo (dirbančiojo arba savarankiškai dirbančiojo) šeimos nariai arba pensininkas ir (arba) jo šeimos nariai, persikėlę gyventi į kompetentingąją valstybę arba į kitą, ne į gyvenamosios vietos, valstybę, toliau naudotų gyvenamosios vietos įstaigos išduotą Europos sveikatos draudimo kortelę nuo tos dienos, nuo kurios nebebūtų skaičiuojamos vienkartinės išmokos,

         NUSPRENDĖ:
   1 straipsnis
   Sprendimo Nr. 170 1 straipsnis iš dalies keičiamas taip:

               a)

               I skirsnio 2 punkto c dalis išbraukiama;

               b)

               I skirsnio 2 punkto d dalis pakeičiama šiuo tekstu:
               „data, kai gyvenamosios vietos įstaiga gauna E 109 formos pažymą, jei toje pažymoje neįrašyta nei a dalyje numatyta teisės gauti išmokas natūra suteikimo pagal kompetentingosios valstybės teisės aktus data, nei b dalyje numatyta gyvenamosios vietos pakeitimo data“;

               c)

               į I skirsnį įterpiamas 2a punktas:
               „Gyvenamosios vietos įstaiga praneša kompetentingajai įstaigai apie minėtojo asmens įregistravimą, kad kompetentingoji įstaiga jai nurodytų priemones, taikytinas minėtojo asmens atžvilgiu, siekiant išvengti, kad jis toliau naudotų kompetentingosios įstaigos išduotą Europos sveikatos draudimo kortelę.
               Gyvenamosios vietos įstaiga praneša minėtajam asmeniui, kad nuo jo įregistravimo šioje įstaigoje dienos kompetentingosios įstaigos išduota Europos sveikatos draudimo kortelė nebegalioja. Prireikus ji jam išduoda naują Europos sveikatos draudimo kortelę.“;

               d)

               į I skirsnį įterpiamas 4a punktas:
               „Ankstesnės gyvenamosios vietos įstaiga nurodo kompetentingajai įstaigai ir (arba) naujosios gyvenamosios vietos įstaigai priemones, taikytinas siekiant išvengti, kad apdraustasis asmuo toliau naudotų jos išduotą Europos sveikatos draudimo kortelę pasibaigus registracijos laikui.
               Kompetentingoji įstaiga ir (arba) naujosios gyvenamosios vietos įstaiga praneša minėtajam asmeniui, kad ankstesnės gyvenamosios vietos įstaigos išduota Europos sveikatos draudimo kortelė nebegalioja po tos dienos, nuo kurios nebeskaičiuojamos vienkartinės išmokos. Prireikus ji jam išduoda naują Europos sveikatos draudimo kortelę.“;

               e)

               II skirsnio 2 punkto c dalis išbraukiama;

               f)

               II skirsnio 2 punkto d dalis pakeičiama šiuo tekstu:
               „data, kai gyvenamosios vietos įstaiga gauna E 121 formos pažymą, jei toje pažymoje neįrašytos nei a dalyje numatytos teisės gauti išmokas natūra suteikimo pagal kompetentingosios valstybės teisės aktus data, nei b dalyje numatyta gyvenamosios vietos pakeitimo data“;

               g)

               į II skirsnį įterpiamas 2a punktas:
               „Gyvenamosios vietos įstaiga praneša kompetentingajai įstaigai apie minėtojo asmens įregistravimą, kad kompetentingoji įstaiga jai nurodytų priemones, taikytinas siekiant išvengti, kad apdraustasis asmuo toliau naudotų kompetentingosios įstaigos išduotą Europos sveikatos draudimo kortelę.
               Gyvenamosios vietos įstaiga praneša minėtajam asmeniui, kad nuo jo įregistravimo šioje įstaigoje dienos kompetentingosios įstaigos išduota Europos sveikatos draudimo kortelė nebegalioja. Prireikus ji jam išduoda naują Europos sveikatos draudimo kortelę.“;

               h)

               į II skirsnį įterpiamas 4a punktas:
               „Ankstesnės gyvenamosios vietos įstaiga nurodo kompetentingajai įstaigai ir (arba) naujos gyvenamosios vietos įstaigai priemones, taikytinas siekiant išvengti, kad apdraustasis asmuo toliau naudotų jos išduotą Europos sveikatos draudimo kortelę pasibaigus registracijos laikui.
               Kompetentingoji įstaiga ir (arba) gyvenamosios vietos įstaiga praneša minėtajam asmeniui, kad ankstesnės gyvenamosios vietos įstaigos išduota Europos sveikatos draudimo kortelė nebegalioja nuo tos dienos, nuo kurios nebeskaičiuojamos vienkartinės išmokos. Prireikus ji jam išduoda naują Europos sveikatos draudimo kortelę.“.

         2 straipsnis
   Šis sprendimas skelbiamas Europos Sąjungos oficialiajame leidinyje.
   Jis taikomas nuo 2006 m. sausio 1 d.

            Administracinės komisijos pirmininkas

         Claude EWEN

      (1)  OL L 149, 1971 7 5, p. 2. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 647/2005, OL L 117, 2005 5 4, p. 1.

      (2)  OL L 74, 1972 3 27 p. 1. Reglamentas su paskutiniais pakeitimais, padarytais Reglamentu (EB) Nr. 647/2005.

      (3)  OL L 275, 1998 10 10, p. 40.

      (4)  OL L 55, 2003 3 1, p. 74.


title: 2011/573/ES: 2011 m. gegužės 10 d. Europos Parlamento sprendimas dėl Europos aviacijos saugos agentūros 2009 finansinių metų sąskaitų uždarymo

text:
27.9.2011

               LT

               Europos Sąjungos oficialusis leidinys

               L 250/144

         EUROPOS PARLAMENTO SPRENDIMAS
   2011 m. gegužės 10 d.
   dėl Europos aviacijos saugos agentūros 2009 finansinių metų sąskaitų uždarymo
   (2011/573/ES)
   EUROPOS PARLAMENTAS,

               —

               atsižvelgdamas į Europos aviacijos saugos agentūros 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aviacijos saugos agentūros 2009 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į 2011 m. vasario 15 d. Tarybos rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 216/2008, įsteigiantį Europos aviacijos saugos agentūrą (3), ypač į jo 60 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A7–0123/2011),

               1.

               pritaria Europos aviacijos saugos agentūros 2009 finansinių metų sąskaitų uždarymui;

               2.

               paveda Pirmininkui perduoti šį sprendimą Europos aviacijos saugos agentūros direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 22.

      (2)  OL L 248, 2002 9 16, p. 1.

      (3)  OL L 79, 2008 3 19, p. 1.

      (4)  OL L 357, 2002 12 31, p. 72.


title: 2013 m. gegužės 13 d. Tarybos sprendimas, kuriuo skiriami dvylika Europos cheminių medžiagų agentūros Valdančiosios tarybos narių

text:
17.5.2013

               LT

               Europos Sąjungos oficialusis leidinys

               C 138/14

         TARYBOS SPRENDIMAS
   2013 m. gegužės 13 d.
   kuriuo skiriami dvylika Europos cheminių medžiagų agentūros Valdančiosios tarybos narių
   2013/C 138/05
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą (1), ypač į jo 79 straipsnį,
   kadangi:

               (1)

               Reglamento (EB) Nr. 1907/2006 79 straipsnyje nustatyta, kad Taryba Europos cheminių medžiagų agentūros Valdančiosios tarybos nariais (toliau – Valdančioji taryba) skiria po vieną atstovą iš kiekvienos valstybės narės;

               (2)

               Valdančiosios tarybos nariai turėtų būti skiriami atsižvelgiant į atitinkamą jų patirtį ir kompetenciją cheminių medžiagų saugos ar cheminių medžiagų reguliavimo srityje, kartu užtikrinant, kad tarybos sudėtyje būtų atitinkamą patirtį bendro pobūdžio, finansų ir teisės klausimais turinčių narių;

               (3)

               kadencijos trukmė turėtų būti ketveri metai. Narius turėtų būti galima vieną kartą paskirti kitai kadencijai;

               (4)

               2007 m. birželio 7 d. sprendimu (2) Taryba paskyrė 27 Valdančiosios tarybos narius;

               (5)

               visi Čekijos, Airijos, Ispanijos, Prancūzijos, Italijos, Liuksemburgo, Vengrijos, Nyderlandų, Austrijos, Slovėnijos, Suomijos ir Švedijos pasiūlyti Valdančiosios tarybos nariai buvo paskirti laikotarpiui iki 2013 m. gegužės 31 d. Todėl turėtų būti pasiūlyti ir laikotarpiui, kuris prasideda 2013 m. birželio 1 d. ir baigiasi 2017 m. gegužės 31 d., paskirti šioms valstybėms narėms atstovaujantys Valdančiosios tarybos nariai;

               (6)

               priėmus 2007 m. birželio 7 d. sprendimą, iš 2013 m. gegužės 31 d. pasibaigiančiam laikotarpiui paskirtų narių buvo pakeisti Prancūzijai (3), Vengrijai (4), Nyderlandams (5), Slovėnijai (6), Suomijai (7) ir Švedijai (8) atstovaujantys Valdančiosios tarybos nariai;

               (7)

               Taryba iš visų atitinkamų valstybių narių gavo kandidatūras,

         PRIĖMĖ ŠĮ SPRENDIMĄ:
   1 straipsnis
   Europos cheminių medžiagų agentūros Valdančiosios tarybos (toliau – Valdančioji taryba) nariais antrai kadencijai – laikotarpiui nuo 2013 m. birželio 1 d. iki 2017 m. gegužės 31 d. – skiriami šie asmenys (vardas, pavardė, pilietybė, gimimo data):

               —

               Karel BLÁHA, čekas, 1953 m. gruodžio 20 d.,

               —

               Ana FRESNO RUIZ, ispanė, 1952 m. sausio 31 d.,

               —

               Martin LYNCH, airis, 1946 m. rugpjūčio 13 d.,

               —

               Catherine MIR, prancūzė, 1955 m. vasario 20 d.,

               —

               Antonello LAPALORCIA, italas, 1952 m. birželio 13 d.,

               —

               Johannes Karel Barend Henri KWISTHOUT, olandas, 1964 m. birželio 6 d.,

               —

               Thomas JAKL, austras, 1965 m. birželio 13 d.,

               —

               Simona FAJFAR, slovėnė, 1970 m. lapkričio 17 d.,

               —

               Pirkko Liisa KIVELÄ, suomė, 1953 m. spalio 23 d.,

               —

               Nina CROMNIER, švedė, 1966 m. spalio 14 d.

         2 straipsnis
   Valdančiosios tarybos nariais pirmai kadencijai – laikotarpiui nuo 2013 m. birželio 1 d. iki 2017 m. gegužės 31 d. – skiriami šie asmenys (vardas, pavardė, pilietybė, gimimo data):

               —

               Paul RASQUÉ, liuksemburgietis, 1981 m. liepos 8 d.,

               —

               Krisztina BIRÓ, vengrė, 1971 m. balandžio 5 d.

         3 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gegužės 13 d.

            Tarybos vardu

            Pirmininkas

         S. COVENEY

      (1)  OL L 396, 2006 12 30, p. 1.

      (2)  OL C 134, 2007 6 16, p. 6.

      (3)  OL C 178, 2009 7 31, p. 12.

      (4)  OL C 288, 2012 9 25, p. 4.

      (5)  OL C 178, 2009 7 31, p. 13.

      (6)  OL C 326, 2010 12 3, p. 4.

      (7)  OL C 320, 2008 12 16, p. 4.

      (8)  Žr. 6 išnašą.


title: 2009/290/EB: 2009 m. sausio 20 d. Tarybos sprendimas dėl Bendrijos vidutinės trukmės finansinės pagalbos skyrimo Latvijai

text:
25.3.2009

               LT

               Europos Sąjungos oficialusis leidinys

               L 79/39

      TARYBOS SPRENDIMAS

   2009 m. sausio 20 d.
   dėl Bendrijos vidutinės trukmės finansinės pagalbos skyrimo Latvijai
   (2009/290/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2002 m. vasario 18 d. Tarybos reglamentą (EB) Nr. 332/2002 dėl priemonės, teikiančios vidutinės trukmės finansinę pagalbą valstybių narių mokėjimų balansams, sukūrimo (1), ypač į jo 3 straipsnio 2 dalį,
   atsižvelgdama į Komisijos pasiūlymą, pateiktą pasikonsultavus su Ekonomikos ir finansų komitetu (EFK),
   kadangi:

               (1)

               Sprendimu 2009/289/EB (2) Taryba nusprendė Latvijai suteikti tarpusavio pagalbą.

               (2)

               Atsižvelgiant į labai didelius išorės finansavimo poreikius, Latvijos kapitalo ir finansų rinkose pastaruoju metu patiriama įtampa, atspindinti apskritai blogesnes nuotaikas rinkoje ir vis didesnį susirūpinimą Latvijos ekonomikos veiksmingumu turint omenyje didelį disbalansą: didelį išorės deficitą, prastėjančią viešųjų finansų padėtį ir didelę sąnaudų bei kainų infliaciją. Latvijos bankų sektoriuje kilo rimtų likvidumo ir pasitikėjimo problemų. Užsienio valiutos atsargų lygis sumažėjo, nes centrinis bankas ėmėsi veiksmų fiksuotam valiutos kursui išsaugoti.

               (3)

               Bendras Latvijos išorės finansavimo poreikis iki 2011 m. pirmojo ketvirčio įvertintas 7,5 mlrd. EUR.

               (4)

               Reikėtų Latvijai skirti iki 3,1 mlrd. EUR dydžio Bendrijos paramą pagal vidutinės trukmės finansinės pagalbos valstybių narių mokėjimų balansui priemonę, nustatytą Reglamentu (EB) Nr. 332/2002. Ta pagalba turėtų būti suteikta kartu su Tarptautinio valiutos fondo (TVF) 1,5 mlrd. SST paskola (1 200 % Latvijos TVF kvotos, maždaug 1,7 mlrd. EUR) pagal 2008 m. gruodžio 23 d. patvirtintą rezervinį TVF susitarimą. Šiaurės šalys (Švedija, Danija, Suomija Estija ir Norvegija) kartu suteiks 1,9 mlrd. EUR, Pasaulio bankas – 0,4 mlrd. EUR, Europos rekonstrukcijos ir plėtros bankas, Čekija ir Lenkija – iš viso 0,4 mlrd. EUR, taip iš viso iki 2011 m. pirmojo ketvirčio susidarys 7,5 mlrd. EUR.

               (5)

               Bendrijos pagalbą administruoti turėtų Komisija. Specialios ekonominės politikos sąlygos, dėl kurių susitarta su Latvijos valdžios institucijomis, pasikonsultavus su EFK, turėtų būti išdėstytos susitarimo memorandume. Tarp jų, inter alia, turėtų būti priemonės, skirtos likvidumo įtampai artimiausiu metu mažinti, ilgalaikiam stabilumui atkurti stiprinant bankų sektorių, fiskaliniam disbalansui ištaisyti ir šalies politikos kryptims, kurios padėtų didinti konkurencingumą, priimti. Tarp priemonių turėtų būti neatidėliotinas ir tvarus fiskalinis konsolidavimas, visapusiška bankų problemų sprendimo strategija, didesni priežiūros institucijų krizių valdymo gebėjimai, visapusiškos struktūrinės reformos ir kitos svarbios priemonės. Išsamias finansines sąlygas Komisija turėtų išdėstyti paskolos susitarime.

               (6)

               Reikėtų suteikti pagalbą, kad būtų mažinama likvidumo įtampa artimiausiu metu ir su sąlyga, kad būtų vykdoma politika ilgalaikiam stabilumui atkurti stiprinant bankų sektorių, fiskaliniam disbalansui ištaisyti ir šalies politikos kryptims, kurios padėtų didinti konkurencingumą, priimti išlaikant mažai nuo esamo centrinio kurso svyruojantį valiutos kursą,

         PRIĖMĖ ŠĮ SPRENDIMĄ:
   1 straipsnis
   1.   Bendrija Latvijai suteikia vidutinės trukmės paskolą, kuri neviršija 3,1 mlrd. EUR ir kurios ilgiausias vidutinis grąžinimo terminas yra septyneri metai.
   2.   Bendrijos finansinė pagalba teikiama trejus metus nuo pirmosios dienos po šio sprendimo įsigaliojimo.
   2 straipsnis
   1.   Pagalbą administruoja Komisija taip, kad atitiktų Latvijos įsipareigojimus ir Tarybos rekomendacijas. Šios sąlygos išdėstomos susitarimo memorandume. Išsamias finansines sąlygas Komisija išdėsto paskolos susitarime.
   2.   Bendradarbiaudama su EFK, Komisija reguliariai tikrina, kad su pagalba susietos ekonominės politikos sąlygos būtų įgyvendintos. Komisija informuoja EFK apie galimą pasiskolintų lėšų refinansavimą arba finansinių sąlygų restruktūrizavimą.
   3.   Latvija pasirengia priimti ir įgyvendinti papildomas konsolidavimo priemones ekonomikai stabilizuoti, jei tokių priemonių prireiktų vykdant pagalbos programą. Prieš priimdamos bet kokias tokias papildomas priemones, Latvijos valdžios institucijos konsultuojasi su Komisija.
   3 straipsnis
   1.   Bendrijos finansinę pagalbą Komisija Latvijai suteikia ne daugiau kaip šešiomis dalimis, kurių dydis bus nustatytas susitarimo memorandume.
   2.   Pirmąją dalį leidžiama naudoti įsigaliojus paskolos susitarimui ir susitarimo memorandumui.
   3.   Jei tai reikalinga paskolos finansavimo tikslu, leidžiama atlikti protingus apsikeitimo palūkanų normomis sandorius su didžiausią kredito kokybės vertinimą turinčiomis sandorio šalimis.
   4.   Dėl leidimo naudoti tolesnes paskolos dalis Komisija sprendžia gavusi EFK nuomonę.
   5.   Kiekviena tolesnė dalis išmokama remiantis tuo, kad būtų tinkamai vykdoma naujoji Latvijos Vyriausybės ekonomikos programa (Ekonomikos stabilizavimo ir augimo atgaivinimo programa), įtraukta į konvergencijos programą, ir konkrečiai specialios ekonominės politikos sąlygos, išdėstytos susitarimo memorandume, inter alia, tai yra:

               a)

               priimti aiškiai apibrėžtą vidutinės trukmės fiskalinę programą, skirtą iki 2011 m. sumažinti valdžios sektoriaus biudžeto deficitą iki žemesnio už Sutartyje nustatytą pamatinę vertę (3 % BVP) lygio;

               b)

               vykdyti 2009 m. biudžetą, kuris pataisytas 2008 m. gruodžio 12 d. priėmus papildomą biudžetą (ir turi būti pateiktas išsamus, iki 2009 m. kovo 30 d. pabaigos), kuriuo siekiama, kad valdžios sektoriaus pinigų srauto deficitas būtų ne didesnis kaip 5 % BVP ar 5,3 % ESA 95 sąlygomis;

               c)

               vidutinį nominalųjį viešojo sektoriaus darbo užmokestį 2009 m. sumažinti mažiausiai 15 % (palyginti su pradiniu 2008 m. lapkričio 14 d. biudžetu), o 2010–2011 m. – dar 2 %;

               d)

               tęsti 2008 m. pradėtas priemones, kuriomis siekiama sumažinti centrinės valdžios darbuotojų skaičių 5 % iki 2008 m. pabaigos, o iki 2009 m. birželio 30 d. –10 %;

               e)

               sugriežtinti biudžetinių procedūrų nustatymą ir vykdymą priimant fiskalinę sistemą ir biudžeto reformą, pakeičiant esamą Biudžeto ir finansų valdymo įstatymą;

               f)

               įvesti aiškią ir skaidrią tiesioginio viešojo administravimo darbuotojų darbo užmokesčio mokėjimo sistemą ir nustatyti bendrą viešojo administravimo institucijų žmogiškųjų išteklių planavimo ir valdymo sistemą;

               g)

               nustatyti didesnio bankų sektoriaus stabilumo vidutinės trukmės ir ilguoju laikotarpiu užtikrinimo mechanizmus, įskaitant įvairias priežiūros, rizikos ribojimo ir monetarinės politikos priemones. Šiomis priemonėmis reikėtų apriboti kreditavimo augimą iki priimtino lygmens ir išvengti didelės priklausomybės nuo neužtikrinto finansavimo iš užsienio. Bankų sistemoje reikia atlikti tikslingus tyrimus siekiant užtikrinti, kad visi bankai būtų mokūs ir turėtų pakankamai kapitalo;

               h)

               imtis tinkamų privačiojo sektoriaus skolos restruktūrizavimo priemonių. Turi būti sutvirtintas tinkamas esamos skolos restruktūrizavimo, kiek jis susijęs su skolos terminais ir valiuta, teisinis pagrindas. Prioritetu taip pat reikia laikyti nemokumo procedūrų palengvinimą ir spartų sanavimo planų įgyvendinimą;

               i)

               užtikrinti, kad likę smulkieji „Parex“ banko akcininkai nepasinaudotų banko problemų sprendimu ir finansinio stabilumo didinimo priemonėmis, ir tam visiškai nacionalizuoti „Parex“ banką;

               j)

               imtis struktūrinių reformos priemonių, kurios remiamos Lisabonos strategijoje ir įgyvendinamos pagal Latvijos nacionalinę reformų programą, įskaitant aktyvią darbo rinką ir mokymosi visą gyvenimą politiką, aktyvesnį privačiojo sektoriaus atstovų dalyvavimą mokslinių tyrimų bei plėtros ir inovacijų diegimo veikloje, eksporto skatinimo priemones ir administracinių kliūčių verslui šalinimą;

               k)

               įgyvendinti ES lėšomis finansuojamus projektus tokiu mastu, kaip planuota, siekiant padėti padidinti atviro užsienio prekybai sektoriaus įtaką ekonomikos augimui;

               l)

               imtis priemonių, kad būtų pagerintos galimybės gauti finansavimą įmonėms ir verslininkams, kurių paraiškos struktūriniams fondams patvirtintos arba kurie ketina teikti paraišką struktūriniams fondams.

         4 straipsnis
   Šis sprendimas skirtas Latvijos Respublikai.
   5 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2009 m. sausio 20 d.

            Tarybos vardu

            Pirmininkas

         M. KALOUSEK

      (1)  OL L 53, 2002 2 23, p. 1.

      (2)  Žr. šio Oficialiojo leidinio p. 37.


title: 2013/555/ES: 2013 m. balandžio 17 d. Europos Parlamento sprendimas dėl Europos Energetikos reguliavimo institucijų bendradarbiavimo agentūros 2011 finansinių metų sąskaitų uždarymo

text:
16.11.2013

               LT

               Europos Sąjungos oficialusis leidinys

               L 308/164

         EUROPOS PARLAMENTO SPRENDIMAS
   2013 m. balandžio 17 d.
   dėl Europos Energetikos reguliavimo institucijų bendradarbiavimo agentūros 2011 finansinių metų sąskaitų uždarymo
   (2013/555/ES)
   EUROPOS PARLAMENTAS,

               —

               atsižvelgdamas į Europos Energetikos reguliavimo institucijų bendradarbiavimo agentūros 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos Energetikos reguliavimo institucijų bendradarbiavimo agentūros 2011 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2013 m. vasario 12 d. rekomendaciją (05753/2013 – C7–0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2009 m. liepos 13 d. Europos Parlamento ir Tarybos reglamentą (EB) Nr. 713/2009, įsteigiantį Energetikos reguliavimo institucijų bendradarbiavimo agentūrą (4), ypač į jo 24 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, nurodytoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0068/2013),

               1.

               pritaria Europos Energetikos reguliavimo institucijų bendradarbiavimo agentūros 2011 finansinių metų sąskaitų uždarymui;

               2.

               paveda Pirmininkui perduoti šį sprendimą Europos Energetikos reguliavimo institucijų bendradarbiavimo agentūros direktoriui, Tarybai, Komisijai bei Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 1.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 211, 2009 8 14, p. 1.

      (5)  OL L 357, 2002 12 31, p. 72.


title: 2014/743/ES: 2014 m. spalio 21 d. Tarybos sprendimas dėl automatinio keitimosi transporto priemonių registracijos duomenimis su Kipru pradžios

text:
29.10.2014

               LT

               Europos Sąjungos oficialusis leidinys

               L 308/100

         TARYBOS SPRENDIMAS
   2014 m. spalio 21 d.
   dėl automatinio keitimosi transporto priemonių registracijos duomenimis su Kipru pradžios

      (2014/743/ES)

   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, įstaigų, organų ir agentūrų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami;

               (2)

               todėl yra taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas;

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais;

               (4)

               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir, kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;

               (5)

               Kipras atsakė į klausimyno apie duomenų apsaugą ir klausimyno apie transporto priemonių registracijos duomenis klausimus;

               (6)

               Kipras sėkmingai atliko bandomąjį sistemos patikrinimą su Nyderlandais;

               (7)

               Kipre buvo surengtas vertinimo vizitas, o Nyderlandų ir Rumunijos vertinimo grupė parengė šio vertinimo vizito ataskaitą ir ją pateikė atitinkamai Tarybos darbo grupei;

               (8)

               Tarybai buvo pateikta bendra įvertinimo ataskaita, kurioje apibendrinami klausimyno, vertinimo vizito ir transporto priemonių registracijos duomenų sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės transporto priemonių registracijos duomenų paieškos srityje Kipras visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 12 straipsnį.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. spalio 21 d.

            Tarybos vardu

            Pirmininkas

         S. GOZI

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.


title: 2012/736/ES: 2012 m. lapkričio 26 d. Tarybos sprendimas, kuriuo skiriamas Regionų komiteto Belgijai atstovaujantis narys ir Belgijai atstovaujantis pakaitinis narys

text:
29.11.2012

               LT

               Europos Sąjungos oficialusis leidinys

               L 329/18

         TARYBOS SPRENDIMAS
   2012 m. lapkričio 26 d.
   kuriuo skiriamas Regionų komiteto Belgijai atstovaujantis narys ir Belgijai atstovaujantis pakaitinis narys
   (2012/736/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Belgijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Charles PICQUÉ kadencijai tapo laisva Regionų komiteto nario vieta;

               (3)

               Alain HUTCHINSON paskyrus Regionų komiteto nariu taps laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariu:

                           —

                           Alain HUTCHINSON, Membre du Parlement de la Région de Bruxelles-Capitale,

                     ir

               b)

               pakaitiniu nariu:

                           —

                           Charles PICQUÉ, Ministre-Président du Gouvernement de la Région de Bruxelles-Capitale.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. lapkričio 26 d.

            Tarybos vardu

            Pirmininkas

         G. DEMOSTHENOUS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2009 m. gruodžio 14 d. Komisijos sprendimas, iš dalies keisti Sprendimo 2009/177/EB nuostatas dėl ligų likvidavimo programų ir tam tikrų valstybių narių, zonų ir teritorinių vienetų akvakultūros gyvūnų ligų neapimtos teritorijos statuso (pranešta dokumentu Nr. C(2009) 9888) (Tekstas svarbus EEE)

text:
18.12.2009

               LT

               Europos Sąjungos oficialusis leidinys

               L 336/31

      KOMISIJOS SPRENDIMAS

   2009 m. gruodžio 14 d.
   iš dalies keisti Sprendimo 2009/177/EB nuostatas dėl ligų likvidavimo programų ir tam tikrų valstybių narių, zonų ir teritorinių vienetų akvakultūros gyvūnų ligų neapimtos teritorijos statuso
   (pranešta dokumentu Nr. C(2009) 9888)
   (Tekstas svarbus EEE)
   (2009/975/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų akvakultūros gyvūnų ligų prevencijos ir kontrolės (1), ypač į jos 44 straipsnio 2 dalies pirmą pastraipą ir 49 straipsnio 1 dalį,
   kadangi:

               (1)

               2008 m. spalio 31 d. Komisijos sprendime 2009/177/EB, kuriuo įgyvendinama Tarybos direktyva 2006/88/EB dėl ligų likvidavimo programų ir valstybių narių, zonų ir teritorinių vienetų ligos neapimtos teritorijos statuso (2), nustatyti valstybių narių ligų likvidavimo programų formos teikimo pavyzdžiai pagal Direktyvą 2006/88/EB ir dokumentų teikimo tvarka, taikoma ligos neapimtos teritorijos statusui tvirtinti pagal šią direktyvą.

               (2)

               Sprendimo 2009/177/EB I priedo B dalyje pateiktas valstybių narių, zonų ir teritorinių vienetų, kuriems taikomas pagal Direktyvą 2006/88/EB patvirtintos ligų likvidavimo programos, sąrašas. Minėto priedo C dalyje išvardijamos valstybės narės, zonos ir teritoriniai vienetai, pagal šią direktyvą paskelbti kaip neapimti ligų.

               (3)

               Danija Komisijai pateikė daugiametę virusinės hemoraginės septicemijos (VHS) likvidavimo programą, vykdomą nuo 2009 m. sausio 1 d. iki 2013 m. gruodžio 31 d., pagal 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (3). Ši programa buvo patvirtinta 2008 m. lapkričio 28 d. Komisijos sprendimu 2008/897/EB, kuriuo patvirtinamos metinės ir daugiametės 2009 m. ir vėlesniems metams valstybių narių pateiktos tam tikrų gyvūnų ligų ir zoonozių likvidavimo, kontrolės ir stebėsenos programos ir nustatoma Bendrijos finansinė parama (4). Ši programa atitinka patvirtinimo reikalavimus, nustatytus Sprendimu 2009/177/EB, taigi ji turėtų būti patvirtinta pagal Direktyvos 2006/88/EB 44 straipsnio 2 dalį. Zonos, kurioms taikoma ši programa, atitinkamai turėtų būti įtrauktos į to sprendimo I priede pateikto sąrašo B dalį.

               (4)

               Sprendimo 2009/177/EB 12 straipsnyje nustatyta leidžianti nukrypti nuo Direktyvos 2006/88/EB reikalavimų nuostata, pagal kurią valstybės narės neprivalo pateikti patvirtinimui ligų likvidavimo programų, kurios pagal 2003 m. rugpjūčio 28 d. Komisijos sprendimą 2003/634/EB dėl patvirtintų zonų ir patvirtintų ūkių nepatvirtintose zonose statuso suteikimo dėl žuvų virusinės hemoraginės septicemijos (VHS) ir infekcinės hematopoetinės nekrozės (IHN) patvirtinimo programų (5) buvo patvirtintos gauti patvirtintos zonos statusą, esant tam tikroms sąlygoms.

               (5)

               Sprendimu 2003/634/EB patvirtinta Suomijos pateikta programa, kuria siekiama gauti patvirtintos zonos statusą VHS atžvilgiu. Suomija pagal Sprendime 2009/177/EB nustatytus reikalavimus pateikė šios programos ataskaitą. Taigi zonos, kurioms taikoma ši programa, atitinkamai turėtų būti įtrauktos į to sprendimo I priedo B dalyje pateiktą sąrašą.

               (6)

               Vokietija pagal Sprendimą 90/424/EEB pateikė Komisijai daugiametę koi herpeso viruso (KHV) likvidavimo programą. Ši programa buvo patvirtinta Sprendimu 2008/897/EB laikotarpiui nuo 2009 m. sausio 1 d. iki 2013 m. gruodžio 31 d. Ši programa atitinka patvirtinimo reikalavimus, nustatytus Sprendimu 2009/177/EB, taigi ji turėtų būti patvirtinta pagal Direktyvos 2006/88/EB 44 straipsnio 2 dalį. Zonos, kurioms taikoma ši programa, atitinkamai turėtų būti įtrauktos į to sprendimo I priede pateikto sąrašo B dalį.

               (7)

               Visa Jungtinės Karalystės teritorija šiuo metu yra įtraukta į Sprendimo 2009/177/EB I priedo C dalį ir paskelbta neapimta ligos pagal Direktyvą 2006/88/EB infekcinės lašišų anemijos (ILA) atžvilgiu. Jungtinė Karalystė pranešė apie ILA atvejus teritoriniame vienete, kuriame anksčiau šios ligos atvejų nebuvo nustatyta. Atitinkamai, šios valstybės narės įrašas dėl ILA Sprendimo 2009/177/EB I priedo C dalyje pateiktame sąraše turėtų būti iš dalies pakeistas.

               (8)

               Jungtinė Karalystė dabar pateikė patvirtinimui ILA likvidavimo programą, taikytiną Pietvakarių Šetlando Saloms. Programa atitinka Sprendimo 2009/177/EB reikalavimus. Atitinkamai turėtų būti patvirtinta, kad Pietvakarių Šetlando Salos turėtų būti įtrauktos į to sprendimo I priede pateikto sąrašo B dalį.

               (9)

               Sprendimu 2003/634/EB patvirtinta Jungtinės Karalystės pateikta programa, kuria siekiama gauti patvirtintos zonos statusą VHS atžvilgiu. Jungtinė Karalystė pagal Sprendime 2009/177/EB nustatytus reikalavimus pateikė šios programos ataskaitą, kad gautų ligos neapimtos statuso deklaraciją šioms zonoms. Ataskaita atitinka Sprendimo 2009/177/EB reikalavimus. Taigi tos zonos atitinkamai turėtų būti įtrauktos į to sprendimo I priedo C dalyje pateiktą sąrašą.

               (10)

               Be to, visa Šiaurės Airijos pakrantė, išskyrus Foilo įlanką (Lough Foyle), šiuo metu yra įtraukta į Sprendimo 2009/177/EB I priedo C dalį ir paskelbta neapimta Bonamia ostreae. Jungtinė Karalystė dabar pranešė apie šios pakrantės Strangforto įlankoje (Strangforth Lough) aptiktą Bonamia ostreae infekciją. Todėl Strangforto įlanka (Strangforth Lough) atitinkamai turėtų būti išbraukta iš neapimtomis paskelbtų teritorijų sąrašo to sprendimo I priedo C dalyje.

               (11)

               Todėl Sprendimą 2009/177/EB reikėtų atitinkamai iš dalies pakeisti.

               (12)

               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Sprendimo 2009/177/EB I priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.

      Priimta Briuselyje 2009 m. gruodžio 14 d.

            Komisijos vardu

         Androulla VASSILIOU

            Komisijos narė

      (1)  OL L 328, 2006 11 24, p. 14.

      (2)  OL L 63, 2009 3 7, p. 15.

      (3)  OL L 224, 1990 8 18, p. 19.

      (4)  OL L 322, 2008 12 2, p. 39.

      (5)  OL L 220, 2003 9 3, p. 8.

      PRIEDAS
      I priedo B ir C dalys pakeičiamos taip:

            „B   DALIS

            Valstybės narės, zonos ir teritoriniai vienetai, kuriems taikomos patvirtintos ligų likvidavimo programos

                     Liga

                     Valstybė narė

                     ISO kodas

                     Geografinės teritorijos, kurioje vykdoma likvidavimo programa, ribos (valstybė narė, zonos ar teritoriniai vienetai)

                     Virusinė hemoraginė septicemija (VHS)

                     Danija

                     DK

                     Šie vandens baseinai: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å ir Holmsland Klit.

                     Suomija

                     FI

                     Alandų (Åland) provincija;
                     Ūsikupunkio (Uusikaupunki), Pyhäranta ir Raumos (Rauma) savivaldybės

                     Infekcinė hematopoetinė nekrozė (IHN)

                     Koi herpeso viruso (KHV) infekcija

                     Vokietija

                     DE

                     Saksonijos žemė

                     Infekcinė lašišų anemija (ILA)

                     Jungtinė Karalystė

                     UK

                     Pietvakarių Šetlando Salos

                     Marteiliozės infekcija (Marteilia refringens)

                     Bonamiozės (Bonamia ostreae) infekcija

                     Baltmė (vitiligas)

            C   DALIS

            Valstybės narės, zonos ir teritoriniai vienetai, paskelbti neapimtomis ligos teritorijomis

                     Liga

                     Valstybė narė

                     ISO kodas

                     Ligos neapimtos teritorijos geografinės ribos (valstybė narė, zonos ar teritoriniai vienetai)

                     Virusinė hemoraginė septicemija (VHS)

                     Danija

                     DK

                     Vandens baseinai ir pakrantės zonos, priklausantys:

                                 —

                                 Hansted Å

                                 —

                                 Hovmølle Å

                                 —

                                 Grenå

                                 —

                                 Treå

                                 —

                                 Alling Å

                                 —

                                 Kastbjerg

                                 —

                                 Villestrup Å

                                 —

                                 Korup Å

                                 —

                                 Sæby Å

                                 —

                                 Elling Å

                                 —

                                 Uggerby Å

                                 —

                                 Lindenborg Å

                                 —

                                 Øster Å

                                 —

                                 Hasseris Å

                                 —

                                 Binderup Å

                                 —

                                 Vidkær Å

                                 —

                                 Dybvad Å

                                 —

                                 Bjørnsholm Å

                                 —

                                 Trend Å

                                 —

                                 Lerkenfeld Å

                                 —

                                 Vester Å

                                 —

                                 Lønnerup med tilløb

                                 —

                                 Fiskbæk Å

                                 —

                                 Slette Å

                                 —

                                 Bredkær Bæk

                                 —

                                 Vandløb til Kilen

                                 —

                                 Resenkær Å

                                 —

                                 Klostermølle Å

                                 —

                                 Hvidbjerg Å

                                 —

                                 Knidals Å

                                 —

                                 Spang Å

                                 —

                                 Simested Å

                                 —

                                 Skals Å

                                 —

                                 Jordbro Å

                                 —

                                 Fåremølle Å

                                 —

                                 Flynder Å

                                 —

                                 Damhus Å

                                 —

                                 Karup Å

                                 —

                                 Gudenåen

                                 —

                                 Halkær Å

                                 —

                                 Storåen

                                 —

                                 Århus Å

                                 —

                                 Bygholm Å

                                 —

                                 Grejs Å

                                 —

                                 Ørum Å

                     Airija

                     IE

                     Visos jos teritorijoje esančios kontinentinės ir pakrantės zonos, išskyrus:

                                 1)

                                    Cape Clear salą

                     Kipras

                     CY

                     Visos jo teritorijoje esančios kontinentinės zonos.

                     Suomija

                     FI

                     Visos jos teritorijoje esančios kontinentinės ir pakrantės zonos, išskyrus:

                                 1)

                                 Alandų (Åland) provinciją;

                                 2)

                                 Ūsikupunkio (Uusikaupunki), Pyhäranta ir Raumos (Rauma) savivaldybes.

                     Švedija

                     SE

                     Visa teritorija

                     Jungtinė Karalystė

                     UK

                     Visos Didžiojoje Britanijoje, Šiaurės Airijoje, Gernsyje, Meno Saloje ir Džersyje esančios kontinentinės ir pakrantės zonos.

                     Infekcinė hematopoetinė nekrozė (IHN)

                     Danija

                     DK

                     Visa teritorija

                     Airija

                     IE

                     Visa teritorija

                     Kipras

                     CY

                     Visos jo teritorijoje esančios kontinentinės zonos.

                     Suomija

                     FI

                     Visa teritorija

                     Švedija

                     SE

                     Visa teritorija

                     Jungtinė Karalystė

                     UK

                     Visos Didžiojoje Britanijoje, Šiaurės Airijoje, Gernsyje, Meno Saloje ir Džersyje esančios kontinentinės ir pakrantės zonos.

                     Koi herpeso viruso (KHV) infekcija

                     Infekcinė lašišų anemija (ILA)

                     Belgija

                     BE

                     Visa teritorija

                     Bulgarija

                     BG

                     Visa teritorija

                     Čekija

                     CZ

                     Visa teritorija

                     Danija

                     DK

                     Visa teritorija

                     Vokietija

                     DE

                     Visa teritorija

                     Estija

                     EE

                     Visa teritorija

                     Airija

                     IE

                     Visa teritorija

                     Graikija

                     EL

                     Visa teritorija

                     Ispanija

                     ES

                     Visa teritorija

                     Prancūzija

                     FR

                     Visa teritorija

                     Italija

                     IT

                     Visa teritorija

                     Kipras

                     CY

                     Visa teritorija

                     Latvija

                     LV

                     Visa teritorija

                     Lietuva

                     LT

                     Visa teritorija

                     Liuksemburgas

                     LU

                     Visa teritorija

                     Vengrija

                     HU

                     Visa teritorija

                     Malta

                     MT

                     Visa teritorija

                     Nyderlandai

                     NL

                     Visa teritorija

                     Austrija

                     AT

                     Visa teritorija

                     Lenkija

                     PL

                     Visa teritorija

                     Portugalija

                     PT

                     Visa teritorija

                     Rumunija

                     RO

                     Visa teritorija

                     Slovėnija

                     SI

                     Visa teritorija

                     Slovakija

                     SK

                     Visa teritorija

                     Suomija

                     FI

                     Visa teritorija

                     Švedija

                     SE

                     Visa teritorija

                     Jungtinė Karalystė

                     UK

                     Visos Didžiojoje Britanijoje, Šiaurės Airijoje, Gernsyje, Meno Saloje ir Džersyje esančios kontinentinės ir pakrantės zonos, išskyrus Pietvakarių Šetlando Salas.

                     Marteiliozės infekcija (Marteilia refringens)

                     Airija

                     IE

                     Visa teritorija

                     Jungtinė Karalystė

                     UK

                     Visa Didžiosios Britanijos pakrantė.
                     Visa Šiaurės Airijos pakrantė.
                     Visa Gernsio ir Hermo pakrantė.
                     Džersio valstijų pakrantės zona: šią zoną sudaro potvynio ir atoslūgio ir artimiausia kranto teritorija tarp pagrindinės aukščiausio vandens pakilimo žymės Džersio Saloje ir menamos linijos, nubrėžtos per tris jūrmyles nuo pagrindinės žemiausio atoslūgio taško žymės Džersio Saloje. Ši zona yra Normandijos–Bretanės įlankoje, pietinėje Lamanšo sąsiaurio pusėje.
                     Visa Meno Salos pakrantė.

                     Bonamiozės (Bonamia ostreae) infekcija

                     Airija

                     IE

                     Visa Airijos pakrantė, išskyrus:

                                 1)

                                 Korko įlanką;

                                 2)

                                 Golvėjaus įlanką;

                                 3)

                                 Balinakilo įlanką (Ballinakill Harbour);

                                 4)

                                 Klu įlanką;

                                 5)

                                 Akelio sąsiaurį;

                                 6)

                                 Lochmorą, Blaksodo įlanką;

                                 7)

                                 Foilo įlanką (Lough Foyle);

                                 8)

                                 Svilio įlanką (Lough Swilly).

                     Jungtinė Karalystė

                     UK

                     Visa Didžiosios Britanijos pakrantė, išskyrus:

                                 1)

                                 pietinę Kornvalio pakrantę nuo Lizardo iki Starto kyšulio (Start Point);

                                 2)

                                 pietinę Dorseto, Hampšyro ir Sasekso pakrantę nuo Portlando kyšulio (Portland Bill) iki Selsio kyšulio (Selsey Bill);

                                 3)

                                 teritoriją palei šiaurinio Kento ir Esekso pakrantę nuo North Foreland iki Felikstou (Felixstowe);

                                 4)

                                 teritoriją palei pietvakarių Velsą, nuo Vultek Pointo (Wooltack Point) iki St. Govans Hedo (St Govan’s Head), įskaitant Milford Heiveną (Milford Haven) ir rytinės bei vakarinės Cleddau upės dalies potvynio vandenis;

                                 5)

                                 teritoriją, apimančią Sunarto įlankos (Loch Sunart) vandenis į rytus nuo ribos, einančios į pietus – pietryčius nuo šiauriausios Maclean’s Nose vietos iki Aulistono kyšulio (Auliston Point);

                                 6)

                                 teritoriją, apimančią West Loch Tarbert į šiaurės rytus nuo ribos, einančios į pietus – pietryčius nuo Ardpatrick Point (Nr. 734 578) iki North Dunskeig Bay (Nr. 752 568).

                           Visa Šiaurės Airijos pakrantė, išskyrus.

                                 1)

                                 Foilo įlanką (Lough Foyle),

                                 2)

                                 Strangfordo įlanką (Strangford Lough).

                           Visa Gernsio, Hermo ir Meno Salos pakrantė.
                     Džersio valstijų pakrantės zona: šią zoną sudaro potvynio ir atoslūgio ir artimiausia kranto teritorija tarp pagrindinės aukščiausio vandens pakilimo žymės Džersio Saloje ir menamos linijos, nubrėžtos per tris jūrmyles nuo pagrindinės žemiausio atoslūgio taško žymės Džersio Saloje. Ši zona yra Normandijos–Bretanės įlankoje, pietinėje Lamanšo pusėje.

                     Baltmė (vitiligas)“


title: 2016 m. gegužės 17 d. Tarybos sprendimas (ES) 2016/815 dėl Kroatijos prisijungimo prie Konvencijos dėl Europos Bendrijų finansinių interesų apsaugos, parengtos vadovaujantis Europos Sąjungos sutarties K.3 straipsniu, ir jos 1996 m. rugsėjo 27 d. protokolo, 1996 m. lapkričio 29 d. protokolo bei 1997 m. birželio 19 d. antrojo protokolo

text:
24.5.2016

               LT

               Europos Sąjungos oficialusis leidinys

               L 133/9

         TARYBOS SPRENDIMAS (ES) 2016/815
   2016 m. gegužės 17 d.
   dėl Kroatijos prisijungimo prie Konvencijos dėl Europos Bendrijų finansinių interesų apsaugos, parengtos vadovaujantis Europos Sąjungos sutarties K.3 straipsniu, ir jos 1996 m. rugsėjo 27 d. protokolo, 1996 m. lapkričio 29 d. protokolo bei 1997 m. birželio 19 d. antrojo protokolo
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į Kroatijos stojimo aktą, ypač į jo 3 straipsnio 4 ir 5 dalis,
   atsižvelgdama į Europos Komisijos rekomendaciją,
   atsižvelgdama į Europos Parlamento nuomonę (1),
   kadangi:

               (1)

               Konvencija dėl Europos Bendrijų finansinių interesų apsaugos, parengta vadovaujantis Europos Sąjungos sutarties K.3 straipsniu (2) (toliau – Konvencija), buvo pasirašyta 1995 m. liepos 26 d. ir įsigaliojo 2002 m. spalio 17 d.;

               (2)

               Konvencija papildyta Konvencijos dėl Europos Bendrijų finansinių interesų apsaugos protokolu, parengtu vadovaujantis Europos Sąjungos sutarties K.3 straipsniu (3) (toliau – 1996 m. rugsėjo 27 d. protokolas), ir Protokolu dėl Europos Bendrijų teisingumo teismo jurisdikcijos preliminariais nutarimais aiškinti Konvenciją dėl Europos Bendrijų finansinių interesų apsaugos, parengtu vadovaujantis Europos Sąjungos sutarties K.3 straipsniu (4) (toliau – 1996 m. lapkričio 29 d. protokolas), kurie įsigaliojo 2002 m. spalio 17 d.;

               (3)

               Konvencija dar kartą papildyta Konvencijos dėl Europos Bendrijų finansinių interesų apsaugos antruoju protokolu, parengtu vadovaujantis Europos Sąjungos sutarties K.3 straipsniu (5) (toliau – 1997 m. birželio 19 d. antrasis protokolas), kuris įsigaliojo 2009 m. gegužės 19 d.;

               (4)

               Kroatijos stojimo akto (toliau – Stojimo aktas) 3 straipsnio 4 dalyje nustatyta, kad Kroatija prisijungia prie konvencijų ir protokolų, išvardytų Stojimo akto I priede. Tose konvencijose ir protokoluose, inter alia, nurodyta Konvencija, 1996 m. rugsėjo 27 d. protokolas, 1996 m. lapkričio 29 d. protokolas ir 1997 m. birželio 19 d. antrasis protokolas. Konvencija ir tie protokolai turi įsigalioti Kroatijai Tarybos nustatytą dieną;

               (5)

               pagal Stojimo akto 3 straipsnio 5 dalį Taryba turi nuspręsti dėl visų Stojimo akto I priede išvardytų konvencijų ir protokolų pritaikomųjų pataisų, reikalingų dėl Kroatijos prisijungimo,

         PRIĖMĖ ŠĮ SPRENDIMĄ:
   1 straipsnis
   Konvencija, 1996 m. rugsėjo 27 d. protokolas, 1996 m. lapkričio 29 d. protokolas ir 1997 m. birželio 19 d. antrasis protokolas įsigalioja Kroatijai pirmą kito mėnesio po šio sprendimo paskelbimo dieną.
   2 straipsnis
   Konvencijos (6), 1996 m. rugsėjo 27 d. protokolo (7), 1996 m. lapkričio 29 d. protokolo (8) ir 1997 m. birželio 19 d. antrojo protokolo (9) tekstai kroatų kalba yra autentiški tomis pačiomis sąlygomis kaip ir Konvencijos bei tų protokolų tekstai kitomis kalbomis.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2016 m. gegužės 17 d.

            Tarybos vardu

            Pirmininkas

         M.H.P. VAN DAM

      (1)  2016 m. vasario 25 d. nuomonė (dar nepaskelbta Oficialiajame leidinyje).

      (2)  OL C 316, 1995 11 27, p. 49.

      (3)  OL C 313, 1996 10 23, p. 2.

      (4)  OL C 151, 1997 5 20, p. 2.

      (5)  OL C 221, 1997 7 19, p. 12.

      (6)  Tekstas kroatų kalba buvo paskelbtas Oficialiojo leidinio specialiajame leidime (19 skyrius, 014 tomas, p. 50).

      (7)  Tekstas kroatų kalba buvo paskelbtas Oficialiojo leidinio specialiajame leidime (19 skyrius, 014 tomas, p. 73).

      (8)  Tekstas kroatų kalba buvo paskelbtas Oficialiojo leidinio specialiajame leidime (19 skyrius, 014 tomas, p. 92).

      (9)  Tekstas kroatų kalba buvo paskelbtas Oficialiojo leidinio specialiajame leidime (19 skyrius, 014 tomas, p. 141).


title: 2008/775/EB,Euratomas: 2008 m. spalio 2 d. Tarybos sprendimas dėl Europos ekonomikos ir socialinių reikalų komiteto Bulgarijai atstovaujančio nario skyrimo

text:
7.10.2008

               LT

               Europos Sąjungos oficialusis leidinys

               L 266/13

      TARYBOS SPRENDIMAS

   2008 m. spalio 2 d.
   dėl Europos ekonomikos ir socialinių reikalų komiteto Bulgarijai atstovaujančio nario skyrimo
   (2008/775/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 259 straipsnį,
   atsižvelgdama į Europos atominės energijos bendrijos steigimo sutartį, ypač jos 167 straipsnį,
   atsižvelgdama į Sprendimą 2007/3/EB, Euratomas (1),
   atsižvelgdama į Bulgarijos Vyriausybės pasiūlymą,
   atsižvelgdama į Komisijos nuomonę,
   kadangi atsistatydinus Andriana SUKOVA-TOSHEVA tapo laisva viena Europos ekonomikos ir socialinių reikalų komiteto nario vieta,
   NUSPRENDĖ:
   1 straipsnis
   Lena ROUSSENOVA, Chief Economist and Programme Director, Confederation of Employers and Industrialists in Bulgaria (Bulgarijos darbdavių ir pramonininkų konfederacijos vyriausioji ekonomistė ir programų direktorė), skiriama Europos ekonomikos ir socialinių reikalų komiteto nare likusiam kadencijos laikui iki 2010 m. rugsėjo 20 d.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge, 2008 m. spalio 2 d.

            Tarybos vardu

            Pirmininkas

         X. BERTRAND

      (1)  OL L 1, 2007 1 4, p. 6.


title: 2008/785/EB: 2008 m. spalio 9 d. Komisijos sprendimas, iš dalies keičiantis Sprendimą 2005/56/EB, įsteigiantį, remiantis Tarybos reglamentu (EB) Nr. 58/2003, vykdomąją įstaigą Švietimo, garso ir vaizdo bei kultūros vykdomoji įstaiga , kuriai pavedama administruoti Bendrijos veiksmus švietimo, garso ir vaizdo bei kultūros srityse

text:
10.10.2008

               LT

               Europos Sąjungos oficialusis leidinys

               L 269/11

      KOMISIJOS SPRENDIMAS

   2008 m. spalio 9 d.
   iš dalies keičiantis Sprendimą 2005/56/EB, įsteigiantį, remiantis Tarybos reglamentu (EB) Nr. 58/2003, vykdomąją įstaigą „Švietimo, garso ir vaizdo bei kultūros vykdomoji įstaiga“, kuriai pavedama administruoti Bendrijos veiksmus švietimo, garso ir vaizdo bei kultūros srityse
   (2008/785/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (1), ypač į jo 3 straipsnio 1 dalį,
   kadangi:

               (1)

               Vykdomoji įstaiga „Švietimo, garso ir vaizdo bei kultūros vykdomoji įstaiga“ (toliau – vykdomoji įstaiga) įsteigta Komisijos sprendimu 2005/56/EB (2). Ji administruoja Bendrijos veiksmus švietimo, garso ir vaizdo bei kultūros srityse, įskaitant projektus, finansuojamus pagal Europos išorės paramos politikos priemones, iš 9-ojo Europos plėtros fondo ir pagal tam tikrus Bendrijos ir Jungtinių Amerikos Valstijų ir Kanados susitarimus.

               (2)

               2006 m. gruodžio 31 d. baigėsi trečiasis transeuropinio bendradarbiavimo aukštojo mokslo srityje programos (Tempus III) etapas. Komisija nusprendė šią programą pratęsti 2007–2013 m. laikotarpiu (Tempus IV) ir ją finansuoti pagal tris Europos išorės paramos politikos priemones, t. y. pasirengimo narystei pagalbos priemonę (PNPP), Europos kaimynystės ir partnerystės priemonę ir vystomojo bendradarbiavimo priemonę.

               (3)

               Be to, remdamasi iniciatyvomis, kurių ėmėsi Bendrija su Jungtinėmis Amerikos Valstijomis ir Kanada, Komisija nusprendė stiprinti bendradarbiavimą su pramoninėmis ir kitomis dideles pajamas gaunančiomis šalimis ir teritorijomis švietimo ir jaunimo srityse.

               (4)

               2008 m. balandžio mėn. Komisijos atliko išorinį vertinimą, kuriuo nustatyta, kad geriausiai administruoti „Tempus“ programą (programos ketvirtąjį etapą ir trečiojo etapo pabaigą) ir projektus, kurie buvo finansuojami pagal bendradarbiavimo su pramoninėmis ir kitomis dideles pajamas gaunančiomis šalimis ir teritorijomis priemonę, gali vykdomoji įstaiga. Todėl remiantis šiuo vertinimu buvo rekomenduota išplėsti vykdomosios įstaigos užduotis – pavesti jai šių programų ir projektų administravimą.

               (5)

               Todėl Sprendimą 2005/56/EB reikėtų atitinkamai iš dalies pakeisti.

               (6)

               Šiame sprendime išdėstytos nuostatos atitinka Vykdomųjų įstaigų reguliavimo komiteto nuomonę,

         NUSPRENDĖ:
   Vienintelis straipsnis
   Sprendimo 2005/56/EB 4 straipsnio 1 dalis pakeičiama taip:

      „1.   Įstaiga atsako už šių Bendrijos programų tam tikrų dalių administravimą:

                  1)

                  aukštojo mokslo srities projektai, kurie gali būti finansuojami pagal ekonominės paramos tam tikroms Vidurio ir Rytų Europos (Phare) šalims nuostatas, patvirtintas Tarybos reglamentu (EEB) Nr. 3906/89 (3);

                  2)

                  Europos garso ir vaizdo kūrinių kūrimą ir platinimą skatinanti programa (MEDIA II– kūrimas ir platinimas) (1996–2000 m.), patvirtinta Tarybos sprendimu 95/563/EB (4);

                  3)

                  Europos garso ir vaizdo įrašų programų pramonės specialistų mokymo programa (MEDIA II – mokymas) (1996–2000 m.), patvirtinta Europos Parlamento ir Tarybos sprendimu 95/564/EB (5);

                  4)

                  Bendrijos veiksmų švietimo srityje programos „Socrates“ (2000–2006 m.) antrasis etapas, patvirtintas Tarybos sprendimu Nr. 253/2000/EB (6);

                  5)

                  Bendrijos profesinio mokymo veiksmų programos „Leonardo da Vinči“ (2000–2006 m.), patvirtintos Tarybos sprendimu 1999/382/EB (7), antrasis etapas;

                  6)

                  Bendrijos veiksmų programa „Jaunimas“ (2000–2006 m.), patvirtinta Europos Parlamento ir Tarybos sprendimu Nr. 1031/2000/EB (8);

                  7)

                  programa „Kultūra 2000“ (2000–2006 m.), patvirtinta Europos Parlamento ir Tarybos sprendimu Nr. 508/2000/EB (9);

                  8)

                  aukštojo mokslo srities projektai, kurie gali būti finansuojami pagal nuostatas dėl paramos šalims partnerėms Rytų Europoje ir Vidurio Azijoje (2000–2006 m.), kaip nustatyta Tarybos reglamente (EB, Euratomas) Nr. 99/2000 (10);

                  9)

                  aukštojo mokslo srities projektai, kurie gali būti finansuojami pagal pagalbos Albanijai, Bosnijai ir Hercegovinai, buvusiai Jugoslavijos Respublikai Makedonijai, Juodkalnijai, Kosovui, Kroatijai ir Serbijai nuostatas (UNSCR 1244) (2000–2006 m.), patvirtinti Tarybos reglamentu (EB) Nr. 2666/2000 (11);

                  10)

                  aukštojo mokslo srities projektai, kurie gali būti finansuojami pagal paramos finansinių ir techninių priemonių (MEDA), remiančių ekonominių ir socialinių struktūrų reformą pagal Europos ir Viduržemio jūros regiono valstybių partnerystę, nuostatas, patvirtintas Tarybos reglamentu (EB) Nr. 2698/2000 (12);

                  11)

                  trečiasis transeuropinio bendradarbiavimo aukštojo mokslo srityje programos (Tempus III) etapas (2000–2006 m.), patvirtintas Tarybos sprendimu 1999/311/EB (13);

                  12)

                  projektai, kurie gali būti finansuojami pagal Europos bendrijos ir Jungtinių Amerikos Valstijų susitarimo, atnaujinančio bendradarbiavimo aukštojo išsilavinimo ir profesinio mokymo bei lavinimo srityje programą (2001–2005 m.), patvirtinto Tarybos sprendimu 2001/196/EB, nuostatas (14);

                  13)

                  projektai, kurie gali būti finansuojami pagal Europos bendrijos ir Kanados vyriausybės susitarimo, atnaujinančio bendradarbiavimo aukštojo mokslo ir mokymo srityje programą (2001–2005 m.), patvirtinto Tarybos sprendimu 2001/197/EB, nuostatas (15);

                  14)

                  Europos garso ir vaizdo kūrinių kūrimą skatinanti programa (MEDIA plius – kūrimas, platinimas ir reklama) (2001–2006 m.), patvirtinta Tarybos sprendimu 2000/821/EB (16);

                  15)

                  Europos garso ir vaizdo įrašų programų pramonės specialistų mokymo programa (MEDIA – mokymas) (2001–2006 m.), patvirtinta Europos Parlamento ir Tarybos sprendimu Nr. 163/2001/EB (17);

                  16)

                  veiksmingos informacinių ir komunikacinių technologijų (IKT) integracijos į Europos švietimo ir mokymo sistemas („e. mokymasis“) daugiametė programa (2004–2006 m.), patvirtinta Europos Parlamento ir Tarybos sprendimu Nr. 2318/2003/EB (18);

                  17)

                  Bendrijos veiksmų programa aktyviam europiniam pilietiškumui (piliečių dalyvavimui) skatinti (2004–2006 m.), patvirtinta Tarybos sprendimu 2004/100/EB (19);

                  18)

                  Bendrijos veiklos programa, skatinant įstaigų veiklą jaunimo ugdymo srityje Europos mastu (2004–2006 m.), patvirtinta Europos Parlamento ir Tarybos sprendimu Nr. 790/2004/EB (20);

                  19)

                  Bendrijos veiksmų programa, skatinant įstaigų veiklą Europos mastu ir palaikant specifines veiklos kryptis mokymo ir lavinimo srityje (2004–2006 m.), patvirtinta Europos Parlamento ir Tarybos sprendimu Nr. 791/2004/EB (21);

                  20)

                  Bendrijos veiksmų programa, skatinanti organizacijas, veikiančias Europos mastu kultūros srityje (2004–2006 m.), patvirtinta Europos Parlamento ir Tarybos sprendimu Nr. 792/2004/EB (22);

                  21)

                  aukštojo mokslo kokybės stiprinimo ir tarpkultūrinio supratimo stiprinimo bendradarbiaujant su trečiosiomis šalimis programa (Erasmus Mundus) (2004–2008 m.), patvirtinta Europos Parlamento ir Tarybos sprendimu Nr. 2317/2003/EB (23);

                  22)

                  projektai, kurie gali būti finansuojami pagal Europos bendrijos ir Jungtinių Amerikos Valstijų susitarimo, atnaujinančio bendradarbiavimo programą aukštojo mokslo bei profesinio švietimo ir mokymo srityse (2006–2013 m.), patvirtinto Tarybos sprendimu 2006/910/EB, nuostatas (24);

                  23)

                  projektai, kurie gali būti finansuojami pagal Europos bendrijos ir Kanados vyriausybės susitarimo, nustatančio bendradarbiavimo aukštojo mokslo, mokymo ir jaunimo klausimais pagrindą (2006–2013 m.), patvirtinto Tarybos sprendimu 2006/964/EB (25), nuostatas;

                  24)

                  švietimo ir mokymosi visą gyvenimą veiksmų programa „Mokymasis visą gyvenimą“ (2007–2013 m.), patvirtinta Europos Parlamento ir Tarybos sprendimu Nr. 1720/2006/EB (26);

                  25)

                  programa „Kultūra“ (2007–2013 m.), patvirtinta Europos Parlamento ir Tarybos sprendimu Nr. 1855/2006/EB (27);

                  26)

                  programa „Piliečių Europa“, skirta aktyviam Europos pilietiškumui skatinti (2007–2013 m.), patvirtinta Europos Parlamento ir Tarybos sprendimu Nr. 1904/2006/EB (28);

                  27)

                  programa „Veiklus jaunimas“ (2007–2013 m.), patvirtinta Europos Parlamento ir Tarybos sprendimu Nr. 1719/2006/EB (29);

                  28)

                  paramos Europos garso ir vaizdo sektoriui programa (MEDIA 2007) (2007–2013 m.), patvirtinta Europos Parlamento ir Tarybos sprendimu Nr. 1718/2006/EB (30);

                  29)

                  aukštojo mokslo srities projektai, kurie gali būti finansuojami pagal paramos ekonominiam bendradarbiavimui su besivystančiomis Azijos šalimis nuostatas, patvirtinti Tarybos reglamentu (EEB) Nr. 443/92 (31);

                  30)

                  aukštojo mokslo ir jaunimo sričių projektai, kurie gali būti finansuojami pagal Pasirengimo narystei pagalbos priemonės (PNPP), nustatytos Tarybos reglamentu (EB) Nr. 1085/2006 (32), nuostatas;

                  31)

                  aukštojo mokslo srities projektai, kurie gali būti finansuojami pagal Europos kaimynystės ir partnerystės priemonės, nustatytos Europos Parlamento ir Tarybos reglamentu (EB) Nr. 1638/2006 (33), nuostatas;

                  32)

                  aukštojo mokslo srities projektai, kurie gali būti finansuojami pagal vystomojo bendradarbiavimo priemonės, nustatytos Europos Parlamento ir Tarybos reglamentu (EB) Nr. 1905/2006 (34), nuostatas.

                  33)

                  aukštojo mokslo ir jaunimo sričių projektai, kurie gali būti finansuojami pagal bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansinės priemonės (IPI), nustatytos Tarybos reglamentu (EB) Nr. 1934/2006 (35), nuostatas;

                  34)

                  aukštojo mokslo srities projektai, kurie gali būti finansuojami iš 9-ojo Europos plėtros fondo (2000–2007 m.) (36) lėšų.

      Priimta Briuselyje, 2008 m. spalio 9 d.

            Komisijos vardu

         Ján FIGEĽ

            Komisijos narys

      (1)  OL L 11, 2003 1 16, p. 1.

      (2)  OL L 24, 2005 1 27, p. 35.

      (3)  OL L 375, 1989 12 23, p. 11.

      (4)  OL L 321, 1995 12 30, p. 25.

      (5)  OL L 321, 1995 12 30, p. 33.

      (6)  OL L 28, 2000 2 3, p. 1.

      (7)  OL L 146, 1999 6 11, p. 33.

      (8)  OL L 117, 2000 5 18, p. 1.

      (9)  OL L 63, 2000 3 10, p. 1.

      (10)  OL L 12, 2000 1 18, p. 1.

      (11)  OL L 306, 2000 12 7, p. 1.

      (12)  OL L 311, 2000 12 12, p. 1.

      (13)  OL L 120, 1999 5 8, p. 30.

      (14)  OL L 71, 2001 3 13, p. 7.

      (15)  OL L 71, 2001 3 13, p. 15.

      (16)  OL L 336, 2000 12 30, p. 82.

      (17)  OL L 26, 2001 1 27, p. 1.

      (18)  OL L 345, 2003 12 31, p. 9.

      (19)  OL L 30, 2004 2 4, p. 6.

      (20)  OL L 138, 2004 4 30, p. 24.

      (21)  OL L 138, 2004 4 30, p. 31.

      (22)  OL L 138, 2004 4 30, p. 40.

      (23)  OL L 345, 2003 12 31, p. 1.

      (24)  OL L 346, 2006 12 9, p. 33.

      (25)  OL L 397, 2006 12 30, p. 14.

      (26)  OL L 327, 2006 11 24, p. 45.

      (27)  OL L 372, 2006 12 27, p. 1.

      (28)  OL L 378, 2006 12 27, p. 32.

      (29)  OL L 327, 2006 11 24, p. 30.

      (30)  OL L 327, 2006 11 24, p. 12.

      (31)  OL L 52, 1992 2 27, p. 1.

      (32)  OL L 210, 2006 7 31, p. 82.

      (33)  OL L 310, 2006 11 9, p. 1.

      (34)  OL L 378, 2006 12 27, p. 41.

      (35)  OL L 405, 2006 12 3, p. 37.

      (36)  OL L 317, 2000 12 15, p. 355.“


title: 2014/744/ES: 2014 m. spalio 21 d. Tarybos sprendimas dėl automatinio keitimosi transporto priemonių registracijos duomenimis su Estija pradžios

text:
29.10.2014

               LT

               Europos Sąjungos oficialusis leidinys

               L 308/102

         TARYBOS SPRENDIMAS
   2014 m. spalio 21 d.
   dėl automatinio keitimosi transporto priemonių registracijos duomenimis su Estija pradžios

      (2014/744/ES)

   EUROPOS SĄJUNGOS TARYBA,
   atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (1), ypač į jo 25 straipsnį,
   atsižvelgdama į 2008 m. birželio 23 d. Tarybos sprendimą 2008/616/TVR dėl Sprendimo 2008/615/TVR įgyvendinimo (2), ypač į jo 20 straipsnį ir priedo 4 skyrių,
   kadangi:

               (1)

               pagal Protokolą dėl pereinamojo laikotarpio nuostatų, pridėtą prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, Sąjungos institucijų, įstaigų, organų ir agentūrų aktų, priimtų prieš įsigaliojant Lisabonos sutarčiai, teisinė galia išlieka tol, kol įgyvendinant Sutartis tie aktai nepanaikinami, neanuliuojami arba iš dalies nepakeičiami;

               (2)

               todėl yra taikytinas Sprendimo 2008/615/TVR 25 straipsnis, ir Taryba turi vieningai nuspręsti, ar valstybės narės yra įgyvendinusios to sprendimo 6 skyriaus nuostatas;

               (3)

               Sprendimo 2008/616/TVR 20 straipsnyje nustatyta, kad Sprendimo 2008/615/TVR 25 straipsnio 2 dalyje nurodyti sprendimai turi būti priimami remiantis įvertinimo ataskaita, kuri grindžiama klausimynu. Kalbant apie automatinį keitimąsi duomenimis pagal Sprendimo 2008/615/TVR 2 skyrių, įvertinimo ataskaita turi būti grindžiama vertinimo vizito ir bandomojo sistemos patikrinimo rezultatais;

               (4)

               vadovaujantis Sprendimo 2008/616/TVR priedo 4 skyriaus 1.1 punktu, atitinkama Tarybos darbo grupė parengia klausimyną dėl kiekvieno automatinio keitimosi duomenimis, ir, kai valstybė narė mano, kad ji atitinka keitimosi atitinkamos duomenų kategorijos duomenimis sąlygas, ji turi atsakyti į atitinkamo klausimyno klausimus;

               (5)

               Estija atsakė į klausimyno apie duomenų apsaugą ir klausimyno apie transporto priemonių registracijos duomenis klausimus;

               (6)

               Estija sėkmingai atliko bandomąjį sistemos patikrinimą su Nyderlandais;

               (7)

               Estijoje buvo surengtas vertinimo vizitas, o Nyderlandų ir Suomijos vertinimo grupė parengė šio vertinimo vizito ataskaitą ir ją pateikė atitinkamai Tarybos darbo grupei;

               (8)

               Tarybai buvo pateikta bendra įvertinimo ataskaita, kurioje apibendrinami klausimyno, vertinimo vizito ir transporto priemonių registracijos duomenų sistemos bandomojo patikrinimo rezultatai,

         PRIĖMĖ ŠĮ SPRENDIMĄ:
   1 straipsnis
   Automatinės transporto priemonių registracijos duomenų paieškos srityje Estija visiškai įgyvendino bendrąsias Sprendimo 2008/615/TVR 6 skyriaus nuostatas dėl duomenų apsaugos ir nuo šio sprendimo įsigaliojimo dienos turi teisę gauti bei teikti asmens duomenis pagal to sprendimo 12 straipsnį.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. spalio 21 d.

            Tarybos vardu

            Pirmininkas

         S. GOZI

      (1)  OL L 210, 2008 8 6, p. 1.

      (2)  OL L 210, 2008 8 6, p. 12.